17 Re tshwanetse go itse mmaba wa rona, mme gone, ga re tlhoke go mmoifa lebaibai. Jehofa a ka re thusa go mo fenya. (1 Joh. 2:14) Fa re lwa le Satane, o tla re tshaba. (Jak. 4:7; 1 Pet. 5:9) Satane o tlhasela basha thata. Ke eng se basha ba ka se dirang go emelana le ene? Potso eno e tla arabiwa mo setlhogong se se latelang. 15 Jesu o rotloetsa moya wa go aba ka mafoko a gagwe le ka sekao sa gagwe se se molemolemo. O ne a bontsha bopelotshweu jo bogolo ka go tla mo lefatsheng a tla go thusa batho ba ba sa itekanelang. (Bala 2 Bakorintha 8:9.) Jesu o ne a ikamoga kgalalelo ya kwa legodimong ka go rata gore a tle mo lefatsheng e le motho a tla go ntshetsa batho ba ba leofileng botshelo jwa gagwe. Bangwe ba bone ba ne ba tla rua dikhumo kwa legodimong e le baruaboswa mmogo le ene mo Bogosing. (Bar. 8:16, 17) Mme ruri Jesu o ne a kgothaletsa batho go nna pelotshweu fa a ne a re: